12. klase

**4. modulis: Uzplaukums digitālā vidē**

**Tēma: Jēga, attiecības un globalizācija internetā**

**Tēmas atsegums**

**Tēmas apguve strukturēta trīs nodarbībās:**

1. nodarbība – Jēgas un laimes meklējumi digitālajā laikmetā

2. nodarbība – Draudzība un romantiskās attiecības tiešsaistē

3. nodarbība – Globālā digitālā pasaule manās rokās

**Tēmas apguves mērķi**

***Zināšanas: veicināt priekšstatu veidošanos par to,***

* kādas ir digitālās vides iespējas un izaicinājumi, lai panākt ilgstošu un pilnvērtīgu laimi;
* kā uzvedība digitālajā vidē ietekmē reālās attiecības ģimenē un starp draugiem;
* kādi tikumi nostiprina iekšējo brīvību, darbojoties digitālajā vidē;
* kādi ir būtiski ieguvumi, atsakoties no pornogrāfijas;
* kas ir un kā veidojas informācijas burbuļi, un kā iziet no tiem;
* ka katrs var veidot labāku interneta vidi, daloties ar patiešām un labām ziņām;
* kādi tikumi piemīt labam digitālajam pilsonim.

***Morālās prasmes: sekmēt šādu morālo ieradumu veidošanos skolēnos:***

* kritiski izvērtēt virtuālās realitātes svarīgumu dzīvē;
* novērtēt dabu un klātienes attiecības;
* rūpēties par laipnību, draudzīgumu un cieņu reālās dzīves attiecībām;
* pilnvērtīgi izmantot internetu, lai uzlabotu savas attiecības ar citiem;
* publicēt pozitīvas ziņas internetā, t.sk. par Latviju;
* atbildīgi, līdzjūtīgi un godīgi piedalīties globālās interneta pasaules veidošanā.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Vidējas izglītības standarta** | **Papildus no programmas “e-TAP”** |
| **Vērtības** | Daba, brīvība, cilvēka cieņa, Latvijas valsts | Patiesība, zināšanas, draudzība |
| **Tikumi** | Gudrība, atbildība, laipnība, mērenība, savaldība. | Pašiedziļināšanās, draudzīgums, cieņa, apdomība, līdzdalīgums, kritiska spriestspēja.  |

**Tikumu praktizēšanas iespējas**

* 2. nodarbībā 4. slaids skolēni praktizē, kā konstruktīvi izteikt un pieņemt ‘nepatīkamu kritiku’ no drauga (praktizē drosmi, pazemību, ieklausīšanos), un 10. slaidā skolēni domā rīcības plānu, lai uzlabotu draudzības attiecības tiešsaistē (praktizē draudzīgumu, empātiju).
* 2. nodarbībā 11. slaids skolēni intervē cilvēkus gados par randiņu sarunāšanos bez interneta (praktizē pašiniciatīvu, drosmi, ieklausīšanos)
* 3. nodarbībā 4. slaidā skolēni tiek mudināti publicēt pozitīvas ziņas par Latviju savos sociālajos medijos (praktizē patriotismu, drosmi, centību).